Ambroise-Auguste Liébeault

Ambroise-Auguste Liébeault (født 16. september 1823 i Favières i departementet Meurthe-et-Moselle i Frankrike, død 18. februar 1904 i Nancy) var den franske lege som anses som grunnleggeren av den såkalte Nancyskolen, eller suggesjonsskolen (får å skjelne den fra Charcots og den Salpêtrièresentrerte Parisskolen, eller hysteriskolen).

Han var også banebryter for hypnoterapien. Nancyskolen forstod hypnose som et normalt fenomen indusert ved suggesjon, i motsetning til tidligere skoleretninger som anså hypnotiske transer som  manifestasjoner av magnetisme, hysteri eller psyko-fysiologiske fenomener.

Liv og virke

Bakgrunn 
Ambroise-Auguste Liébeault kom fra en jordbrukerfamilie. Han var yngstemann i familien og begynte på gutteseminar i 1838. Det var først i 1844 at han begynte på medisinsk utdannelse. Der var han student under Charles Schützenberger. Han tok sin medisinske fageksamen ved universitetet i Strasbourg i 1850 som 26-årig.

Medisinsk virke og forskning 
Han etablerte en praksis i landsbyen Pont-Saint-Vincent, nær Nancy. Ettervert vokste det opp rundt ham det som ble kjent som Nancyskolen, i samarbeid med dr. Hippolyte Bernheim, professor ved den medisinske læreanstalt i Nancy.

Liébeault var indirekte influert av tankegods fra Abbé Faria (1746-1819) og Alexandre Jacques François Bertrand (1795-1831). Han vat særlig sterkt influert av den skotske kirurg James Braid (1795-1860); han var blitt kjent med Braid og hans arbeide gjennom en felles venn som var Braids fremste franske disippel, Étienne Eugène Azam (1822-1899) fra Bordeaux.

Publikasjoner 
Hans første bok, «Le sommeil et les états analogues, considérés surtout du point de vue de l'action du moral sur le physique» (Søvn og dens analoge tilstander betraktet fra perspektivet hvordan sinnets bevegelse påvirker kroppen) ble publisert i 1866. Den ble gjenutgitt i nesten lik form i 1889 som «Le sommeil provoqué et les états analogues» (Indusert søvn og analoge tilstander).

Ringvirkninger 
Sigmund Freud og Émile Coué kom til Nancyskolen og ble influert av Liébeault. Coué studerte nokså intenst med Liébeault (og Bernheim) i Nancy i pengre tid, men Freud var bare en besøkende som observerte Bernheim under arbeidet.

Otto Georg Wetterstrand (1845-1907) var også sterke påvirket av Liébeault.

Litteratur 
 Anonyn forfatter: «Hypnotism — Important Medical Discovery», The New York Herald, (Thursday, 5 January 1860), p. 5, col B.
 Baudouin, C. & Lestchinsky, A. (trans. Paul, E. & Paul, C.): The Inner Discipline, George Allen & Unwin, (London), 1924.
 Bjerre, P.: «Wetterstrand and the Nancy School», pp. 43–82 in Bjerre, P. (Barrow, E.N. trans.), The History and Practice of Psychoanalysis, Richard G. Badger, (Toronto), 1920.
 Carrer, L.: Ambroise-Auguste Liébeault: The Hypnological Legacy of a Secular Saint, Virtualbookwork.com, (College Station), 2002.
 Alexandre Klein: « Et Nancy devint la capitale de l'hypnose» https://web.archive.org/web/20110819154617/http://www.estrepublicain.fr/fr/philosophie/info/5262459-Et-Nancy-devint-capitale-de-l-hypnose
 Alexandre Klein: « Nouveau regard sur l’Ecole hypnologique de Nancy à partir d’archives inédites », Le Pays Lorrain, 2010/4, p. 337-348. 
 Alexandre Klein: « “Lire le corps pour percer l’âme” : outils et appareils à l’aube de la psychologie scientifique à Nancy », Guignard, L., Raggi, P., Thévenin, E., (dir.), 2011, Corps et machines à l’âge industriel, Rennes, PUR, p. 41-54.

Referanser 

Personer fra departementet Meurthe-et-Moselle
Hypnotisører
Franske leger
Fødsler i 1823
Dødsfall i 1904